Xup-xup Sound | Concert de Memi Sillah i Pink Lemon Valley
2024-11-07 21:00 - 23:00 (Europe/Helsinki)
Dijous 7 de novembre
21 h | Taquilla inversa
Espai Culinari del Cafè de Mar

Memi Sillah
Cantant i trompetista, va començar la seva trajectòria musical en l’escena de la música jamaicana, alhora que es formava en jazz i música moderna, una combinació que ha marcat profundament el seu estil únic. El seu projecte artístic pretén trencar barreres estilístiques, fent una clara aposta per la tradició de la música d’arrels negres, com el soul, reggae i jazz, però sempre amb una mirada innovadora cap a la fusió de gèneres.
En aquest concert, es presenta en un format reduït a duo, amb veu, trompeta i piano, oferint una experiència musical plena de matisos que convida a explorar noves sonoritats i emocions.
﻿
Pink Lemon Valley
Grup indie de Mataró, la seva música fusiona pop, rock i elements electrònics, creant un so vibrant i únic. Amb lletres poètiques i melodies enganxoses, s’esforcen per captivar el públic en cada concert. Cada tema és creat amb cura, des de la idea inicial fins a la producció final.
Estan emocionats de compartir la seva música i volen continuar creixent dins de l’escena local, conquerint nous cors amb el seu estil fresc i original.
﻿
Xup-xup Sound és un cicle que neix de la unió de la Casa de la Música de Mataró amb l’Espai Culinari del Cafè de Mar. Té com a objectiu posar en relleu el talent emergent de la música maresmenca i facilitar l’accés a nous espais per poder tocar als grups emergents i amateurs de la comarca. Aquests concerts es realitzaran un dijous al mes i comptarà amb dos artistes o grups cada nit. Tots els estils són benvinguts, des de la música indie fins al pop, rock, hip-hop i molts altres.

Concert de Partidaris
2024-11-08 21:00 - 23:00
Divendres 8 de novembre
21 h | Taquilla inversa
Espai Culinari del Cafè de Mar
Amb el suport tècnic de la Casa de la Música

Més de dues dècades de molta paraula i molta cançó.
Partidaris va començar com un projecte de poemes musicats de cantautors, després va evolucionar a un grup que versiona grans cançons de cantautors, des de Jorge Drexler al gran Ovidi Montllor.
Un recorregut per un univers musical propi, creat a partir d’arranjaments mediterranis i contemporanis. Cançons com a eina de transformació, de coneixement, per compartir reflexions i despertar emocions.
En el concert al Cafè, repassaran alguns dels temes que els han acompanyat aquests vint anys als escenaris i d’altres versions més recents. Les cançons, que tenen una fusió de diferents estils i èpoques, són sempre interpretades de forma personal i sensible.
Amb un directe sòlid, que veu de l’essència de la música d’autor i la visió contemporània dels seus músics, Partidaris interpreta versions d’autors tan coneguts com Lluís Llach, Pedro Guerra, Leonard Cohen, Pau Riba o Ismael Serrano; cançons de sempre transportades de manera valenta i sense nostàlgia als nostres dies.
Partidaris són: Ramon Puigvert (veu), Xavier Dangla (guitarres i veus), Oriol Albet (acordió i teclats), Manel Sánchez (baix elèctric), Meritxell Soler (percussió i veus) i Miquel Martínez (bateria).

View this post on Instagram

A post shared by Partidaris (Cançó d’Autors) (@partidaris)

Tròpic Jam amb Jonathan Herrero 'El Kujo'
2024-11-20 21:00 - 23:00
Dimecres 20 de novembre
Obertura de portes: 20 h / Inici de la jam: 21 h
Entrada amb consumició: 5 euros *(gratuït si es participa en la jam)
Espai Culinari del Cafè de Mar
A l’Espai Culinari del Cafè de Mar acollim les Tròpic Jam, organitzades per la Casa de la Música de Mataró i la mateixa Tròpic Jam. Són sessions de música moderna, amb la intenció de ser un espai de trobada que uneixi a músics de tot el Maresme i fomenti la creació musical.
En cada edició, es convida a un/a músic, que juntament amb la banda base, s’encarregaran d’obrir la jam. Tot seguit, la jam estarà oberta a qualsevol músic que hi vulgui participar. Tots els estils són benvinguts, des del pop fins al reggae, passant pel rock, l’electrònica, hip-hop, soul…
L’entrada pel públic costa 5 euros (amb consumició) i estaran disponibles a taquilla el mateix dia de l’esdeveniment. L’entrada pels músics és gratuïta si participen en la jam, apuntant-se a la llista que trobaran a l’entrada del Cafè el mateix dia.

El convidat per aquesta edició de novembre és Jonathan Herrero, aka ‘El Kujo‘, amb una llarga trajectòria dalt dels escenaris participant en formacions com ‘A Contra Blues’, ‘A Ciegas‘, ‘Rambalaya‘, ‘Se Atormenta Una Vecina‘ i moltes altres més. Un control vocal increïble i una versatilitat brutal en estils com el funk, el blues i el soul.

Jazz | Concert de Dalton Quintet
2024-11-21 21:00 - 23:00
Dijous 21 de novembre
21 h | Taquilla inversa
Espai Culinari del Cafè de Mar
Amb el suport de: Associació Jazz Maresme

Cinc joves de Mataró, Barcelona i rodalia, encapçalen aquest projecte jazzístic. El seu repertori és un homenatge als quintets mítics de la història del jazz, des d’Art Blakey and the Jazz Messengers a Clifford Brown and Max Roach quintet entre d’altres. Una proposta que mira de ser fidel als arrengaments originals.
Els integrants del quintet estudien jazz a escoles referents del país; l’ESMUC, el Taller de Músics, SAJB… Amb professors com Mathew Simons, Joan Monné, David Xirgu, Joan Diaz, Manel Fortia, o Aitor Franch, entre d’altres. Dalton Quintet són Nil Nieto al saxo tenor, Roger Mora a la trompeta, Miquel Rodríguez al piano, Mateu Teixidó al contrabaix i Xabier de Miguel a la bateria.

Jazz Jam amb Marta Garrett
2024-11-28 21:00 - 23:00
Dijous 28 de novembre
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

La convidada per a l’edició de novembre és la talentosa Marta Garrett, una cantant de jazz nascuda a Lisboa (Portugal) l’any 1994, que ha captivat l’escena jazzística europea amb la seva veu i creativitat.

Estem parlant d’una artista amb una trajectòria impressionant; des del 2012 ha actuat professionalment a diverses capitals europees, i amb només vint-i-tres anys va completar l’European Jazz Master’s Program, un viatge que la va portar a Amsterdam (Països Baixos), Berlín (Alemanya) i Copenhaguen (Dinamarca). Va ser cantant resident a Tòquio (Japó) durant quatre mesos, i actualment, des de la seva arribada a Barcelona l’any 2021, s’ha consolidat com una figura rellevant de l’escena musical del nostre país.
A més de ser una música de sessió per a la plataforma Musiversal des del 2020, Garrett ha col·laborat amb projectes destacats com ‘The Bop Collective’, ‘The Gramophone Allstars Big Band’ i ‘Extraño Weys’. Aquest any, ha presentat el seu primer disc de composicions pròpies, editat per la discogràfica Say It Loud.
Un a Un de Marta Garret
Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem. Aquestes Jazz Jam són organitzades per l’Associació Jazz Maresme, la Casa de la Música de Mataró, la Unió de Cooperados de Mataró i l’Espai Culinari del Cafè de Mar.

Xup-xup Sound | Concert de Mapapi i Madame
2024-12-05 21:00 - 23:00
Dijous 5 de desembre
21 h | Taquilla inversa
Espai Culinari del Cafè de Mar

Mapapi
Projecte nascut fa dos anys, amb un full de ruta musical que toca diferents tipus de gèneres, combinant melodies pop amb estructures, sons, ritmes i efectes que beuen del country, el rock, el jazz i l’indie, però prefereixen definir-se com a pop alternatiu català.
En la nostra llengua relaten i exposen històries i estats vitals, buscant connectar amb l’oient i alfabetitzar les pròpies emocions per a crear rebombori i canalitzar, expressar i acceptar l’aldarull mental i emocional amb el qual convivim cada dia.
Aquest any han publicat ‘Calfreds’, el seu primer EP, mentre treballen en un LP que es cou a foc lent. Es presentaran al Cafè en format guitarra, teclat i veu, el qual busca generar una intimitat i proximitat més sensible i delicada.

Madame
Sis joves van debutar la passada primavera com a Madame a la ‘Block party‘ de la Sala Clap. Proposen un so juvenil i variat, passant des de gèneres urbans a altres més comercials; pop, rock, rap o funk brasiler entre altres. Entre les seves files tenim Martí Fernández i Pau Ribas, habituals a les Tròpics Jams al Cafè de Mar.
﻿
Xup-xup Sound és un cicle que neix de la unió de la Casa de la Música de Mataró amb l’Espai Culinari del Cafè de Mar. Té com a objectiu posar en relleu el talent emergent de la música maresmenca i facilitar l’accés a nous espais per poder tocar als grups emergents i amateurs de la comarca. Aquests concerts es realitzaran un dijous al mes i comptarà amb dos artistes o grups cada nit. Tots els estils són benvinguts, des de la música indie fins al pop, rock, hip-hop i molts altres.

Perifèric Poetry presenta Carles Rossell + micro obert
2024-12-12 20:00 - 22:00
Dijous 12 de novembre
20 h Micro obert / 21 h Actuació convidat
Taquilla inversa
Espai Culinari del Cafè de Mar
Després de celebrar exitosament els seus deu anys de vida i d’una petita època de descans, torna el Perifèric Poetry al Cafè, això sí, amb un petit canvi d’ordre de factors, el micro obert serà a les 20 h i l’actuació de l’artista convidat serà a les 21 h. Com sempre, i com no podria ser d’una altra manera, Danilo Facelli en serà el coordinador, agitador, presentador i estimulador.

Carles Rossell, aka Krusta$i, nascut vora la primavera de l’any 1999, s’endinsa en el teatre des de ben petit. Més endavant descobreix la passió per l’escriptura, començant la seva carrera a la poesia escènica dins del circuit del Poetry Slam, quedant campió de Barcelona el 2022 i Gramenet el 2024, i subcampió de Gramenet i del Llobregat el 2023 i el 2024 respectivament. Els seus versos han viatjat per festivals dels estats francès i espanyol, també desenvolupa cursos de poesia escènica a instituts i centres comunitaris.
Arribarà al Cafè amb el recital ‘Pròxima aproximació (Textos d’altura)’. Es coneix com a aproximació: l’escarpat camí de cabres salvatges que fan els escaladors per arribar als sectors d’escalada de roca natural. Un cop arriben al “cim” alguns es pengen de parets i altres es pengen de lletres. Aquest recital és un viatge entre quatre imponents zones d’escalada i la seva corresponent epopeia de supervivència. Una aventura plena d’ocells, pujades, altures, cordes, pedres i arbres. Pura ‘Rocaïna’ i Poesia no apta pel vertigen amb risc de paranoies verticals i altres símptomes.

Concert d'Oscar Torres amb Juanjo Tabarka
2024-12-19 21:00 - 23:00
Dijous 19 de desembre
21 h | Taquilla inversa
Espai Culinari del Cafè de Mar
Reserveu taula al 622 735 284 (WhatsApp o Telegram)
Torna al Cafè el cantautor rumbero mataroní Oscar Torres, amb un concert on farà un repàs de les seves cançons i les versions amb les quals sempre ens sorprèn. Acompanyat per Juanjo Tabarka al baix, oferiran un xou ple de ritme i de bon rotllo.

Xup-xup Sound | Concert de Mar Lage i Defconjazz
2025-01-02 21:00 - 23:00
Dijous 2 de gener
21 h | Taquilla inversa
Espai Culinari del Cafè de Mar

Mar Lage
“Hi ha artistes que escriuen cançons, però Mar Lage, una jove cantautora catalana d’ascendència cubana, sembla teixir refugis amb la seva veu. La seva música no és només un art, és un espai. En ella, la vulnerabilitat troba la valentia, i les emocions més íntimes es transformen en experiències compartides. El seu estil, que oscil·la entre la cançó d’autor, l’indie i la influència del hip-hop, no es defineix per gèneres, sinó per la profunditat amb la qual travessa a qui l’escolta.
Aquest estiu, Mar va travessar un llindar en la seva carrera en gravar el seu primer disc en els estudis ‘Ojalá‘ que Silvio Rodríguez li va cedir, a l’Havana (Cuba), una experiència que va insuflar nova vida a la seva visió artística. Aquest treball, que veurà la llum a principis del 2025, és molt més que deu cançons: és un manifest a favor de la sensibilitat, una invitació a enfrontar el món sense renunciar a la profunditat i un compromís amb la reflexió individual sense la qual mai no seria possible una transformació col·lectiva. En un panorama musical saturat de soroll, Mar Lage ofereix alguna cosa que no es pot ignorar: autenticitat, poesia i la promesa que, a través de la seva música, transitarem un espai comú on les emocions esdevindran la nostra fortalesa.“
Text escrit per Sinthia Torres, periodista de ‘Ràdio Ciudad de la Habana‘, el 25 de juliol de 2024.

View this post on Instagram

A post shared by 𝓜𝓪𝓻 (@badbunnyisdead)

Defconjazz
Trio musical format l’any 2017 a Malgrat de Mar, interpreten èxits de diferents gèneres i èpoques adaptats en clau de Swing i Jazz. El grup l’integren Silvia Moss a la veu, Marc Ruaix a la guitarra i Nelson Camilo al contrabaix.
Els estils que toquen van des del Swing Jazz, passant pel Blues i el Soul, creant uns directes propers i càlids, amb una atmosfera intima, que traspassen barreres generacionals, apropant el jazz i la bona música a tots els públics.

View this post on Instagram

A post shared by DefconJazz (@defconjazz)

Poètiques de combat presenta Controvêrsia
2025-01-16 21:00 - 23:00
Dijous 16 de gener
21 h | Preu entrada: 8 euros
Espai Culinari del Cafè de Mar
Controvêrsia, duet format pel guitarrista David M. Landry i l’escriptora Cristina Giménez Barrera, seran els encarregats d’estrenar aquest nou cicle de poesia al Cafè.
Presentaran ‘Dels límits coneguts’; un espectacle sonor de poesia, un viatge pels marges de la intimitat i alhora un descobriment per reconèixer, amb contundència, un temps present que cal temptar.

Poètiques de combat és un cicle de poesia escènica on es presentaran espectacles que combinen la paraula recitada amb el teatre, la música en directe, la dansa i tota mena d’arts escèniques. Alhora que se cercarà una programació que fomenti el pensament crític i doni eines per a la transformació social. Una iniciativa de Perifèric Poetry Mataró, organitzada per Danilo Facelli.

Nil Nieto Quartet | 'Play the music of Monk'
2025-01-23 21:00 - 23:00
Dijous 23 de gener
21 h | Taquilla inversa
Espai Culinari del Cafè de Mar
Amb el suport de: Associació Jazz Maresme
Aquest gener no hi haurà Jazz Jam al Cafè de Mar, tornaran al febrer, però això no vol dir que no hi haurà jazz al Cafè aquest gener.

Quatre joves apassionats pel jazz i capitanejats pel mataroní Nil Nieto homenatjaran la música de Thelonious Monk, on li donaran la volta a la seva manera a la música del reconegut pianista i compositor estatunidenc que tant els agrada.
A l’escenari tindrem a Nil Nieto al saxo tenor, Miquel Rodríguez al Piano, Eloi Peralta al contrabaix i Silvano Olalla a la bateria, estudiants d’escoles i universitats reputades del país com el Taller de Músics, l’ESMUC o el Liceu. Han actuat en llocs emblemàtics del circuit jazzístic Català com la Nova Jazz Cava, l’Antares Jazz Club o el festival ‘A la vora del Jazz‘.

Xup-xup Sound | Concert de La Pandemic Band i Très Velvet
2025-02-06 21:00 - 23:00
Dijous 6 de febrer
21 h | Taquilla inversa
Espai Culinari del Cafè de Mar

La Pandemic Band
Arribaran amb la seva energia i carisma, presentant un projecte que va néixer en plena pandèmia del 2020. En una humil habitació, un apassionat de la música va reunir talent de diferents estils i bandes com Família Rústica, Dr. Calypso, Decibelios i The Cabrians, entre d’altres. El resultat és una proposta que ha evolucionat des d’uns inicis punk més agressius fins a un estil més relaxat, amb cançons pròpies influenciades pel reggae, soul i jambo mambo. Els seus temes es canten en català, anglès, argentí i qualsevol idioma que pugui aprendre’s en un curs a distància. La seva autenticitat i versatilitat fan de cada actuació una experiència única i inoblidable.

View this post on Instagram

A post shared by La Pandemic (The Pandemic All Star Band) (@la_pandemic_band)

Très Velvet
Trio format per guitarra, violí i veu, aportaren un toc de delicadesa acústic oferint reinterpretacions emotives dels grans èxits del pop-rock i el soul. Amb l‘elegància del violí, la força de la guitarra i una veu captivadora, Très Velvet crea un univers íntim i carregat de sentiment, on les melodies conegudes es transformen en versions que connecten profundament amb l’audiència.

View this post on Instagram

A post shared by @tres.velvet

Xup-xup Sound és un cicle que neix de la unió de la Casa de la Música de Mataró amb l’Espai Culinari del Cafè de Mar. Té com a objectiu posar en relleu el talent emergent de la música maresmenca i facilitar l’accés a nous espais per poder tocar als grups emergents i amateurs de la comarca. Aquests concerts es realitzaran un dijous al mes i comptarà amb dos artistes o grups cada nit. Tots els estils són benvinguts, des de la música indie fins al pop, rock, hip-hop i molts altres.

Presentació del llibre: 'Bla-bla-bla: El mite del capitalisme ecològic' de Miguel Pajares
2025-02-12 19:00 - 21:00
Dimecres 12 de febrer/ 19 h
Espai Culinari del Cafè de Mar
Greta Thunberg va acusar de «bla-bla-bla» a governs i corporacions per les seves polítiques davant l’emergència climàtica. Exagerava o realment es tracta de gestos buits que només serveixen per neutralitzar la lluita ciutadana? Aquest llibre dona resposta a la pregunta, esmicolant els mites del capitalisme ecològic i del creixement sostenible, així com altres mentides del blanqueig verd empresarial com la neutralització d’emissions o el zero-net.
Pel camí, dibuixa alternatives per pal·liar la crisi climàtica i garantir el futur del nostre planeta abans que arribem a un punt de no retorn. Alternatives que passen per la construcció d’una nova globalitat basada en la cooperació solidària i el suport mutu, així com refer les polítiques migratòries. En definitiva, el salt d’un món capitalista dominat pel creixement exponencial i l’explotació dels cossos i de la natura, regit per l’heteropatriarcat, a un altre basat en la justícia social.

Aquesta activitat s’emmarca dins del ‘Cicle Emergència climàtica‘, que combina presentacions de llibres i sessions de cinema al Cafè de Mar i que organitza l’Arxiu / Biblioteca de la Unió de Cooperadors de Mataró.

Las Pacas: Presentació del videoclip 'El lerele'
2025-02-14 20:00 - 21:00
Divendres 14 de febrer
20 h| Espai Culinari del Cafè de Mar
Aforament completat
Les persones que hagin fet la reserva prèvia de taula, podran assistir a la presentació del videoclip ‘El lerele’ i actuació la Las Pacas, presentant els temes del seu nou EP autogestionat ‘Quédate con la copla’. Moltes gràcies per la confiança.

Presentació del videoclip ‘El lerele’ i actuació presentant els temes del seu nou EP autogestionat ‘Quédate con la copla’.
Després de la seva bona acollida en els concerts durant l’any 2024, la banda mataronina ‘Las Pacas’ presentarà el seu nou videoclip ‘El lerele’. A continuació tocaran els temes del seu nou EP autogestionat ‘Quédate con la copla‘.

Tròpic Jam | febrer 2025
2025-02-19 21:00 - 23:00
Dimecres 19 de febrer
Obertura de portes: 20 h / Inici de la jam: 21 h
Entrada amb consumició: 5 euros *(gratuït si es participa en la jam)
Espai Culinari del Cafè de Mar
A l’Espai Culinari del Cafè de Mar acollim les Tròpic Jam, organitzades per la Casa de la Música de Mataró i la mateixa Tròpic Jam. Són sessions de música moderna, amb la intenció de ser un espai de trobada que uneixi a músics de tot el Maresme i fomenti la creació musical.
En cada edició, es convida a un/a músic, que juntament amb la banda base, s’encarregaran d’obrir la jam. Tot seguit, la jam estarà oberta a qualsevol músic que hi vulgui participar. Tots els estils són benvinguts, des del pop fins al reggae, passant pel rock, l’electrònica, hip-hop, soul…
L’entrada pel públic costa 5 euros (amb consumició) i estaran disponibles a taquilla el mateix dia de l’esdeveniment. L’entrada pels músics és gratuïta si participen en la jam, apuntant-se a la llista que trobaran a l’entrada del Cafè el mateix dia.

Perifèric Poetry presenta Salva Soler + micro obert
2025-02-20 20:00 - 22:00
Dijous 20 de febrer
20 h Micro obert / 21 h Actuació convidat
Taquilla inversa
Espai Culinari del Cafè de Mar
El Perifèric Poetry continua present a la progamació del Cafè, recordem que des de l’any passat, hi ha hagut un petit canvi d’ordre de factors, el micro obert serà a les 20 h i l’actuació de l’artista convidat serà a les 21 h. Com sempre, i com no podria ser d’una altra manera, Danilo Facelli és el coordinador, agitador, presentador i estimulador.

‘Haciendo eses’ (2025), publicat per Edicions Tremendes és el segon poemari de Salva Soler i els seus poemes són el fil conductor d’aquest espectacle, un viatge zigzaguejant entre dos extrems, una invitació a recórrer el camí fent tombs, demostrant que la vida no és un trajecte en línia recta, que no hi ha avanç sense retrocés, aprenentatge sense error ni futur sense memòria.
Salva Soler fusiona en el seu espectacle poètic l’escènic, el lúdic i el literari. La poesia fonètica, el joc, la prosa i fins i tot la dramatúrgia. El paper i la tinta cobren vida, moviment. Durant el xou, s’implementa també la música i fins i tot la improvisació amb dinàmiques poètiques creades al costat del públic.
Salva Soler és poeta i actor, ha actuat i realitzat classes magistrals de poesia oral en més de tretze estats, tant d’Europa com d’Amèrica. Fou campió del Poetry Slam 2015 a l’estat espanyol i medalla de bronze en la Copa del Món del 2016. És professor d’interpretació i poesia escènica a l’Escola Superior d’Art Dramàtic Eòlia de Barcelona des de 2017 i de poesia oral i ‘Poetry Slam’ en instituts de tot el país.

Jazz Jam amb Josep Traver
2025-02-27 21:00 - 23:00
Dijous 27 de febrer
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Josep Traver és guitarrista eclèctic amb experiència en estils com el jazz, swing, ‘jazz-manouche‘, bluegrass, blues … Ha actuat en infinitat de festivals i ha realitzat concerts arreu d’Europa, als Estats Units d’Amèrica, Equador, Colòmbia, Uruguai, Brasil, Marroc, Sud-àfrica o Xina entre molts. És un habitual de l’escena musical de la ciutat de Barcelona i ha realitzat nombroses aparicions en mitjans de comunicació.
Titulat en guitarra clàssica pel Conservatori Professional de Badalona i en guitarra jazz i música moderna per l’ESMUC. És professor de l’Escola de Música Moderna de Badalona i també du a terme activitats pedagògiques arreu del país. Actualment, toca amb músics com Joan Chamorro, Andrea Motis, Èlia Bastida, Joan Mar Sauqué, Gemma Abrié i Marian Barahona.

Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem. Aquestes Jazz Jam són organitzades per l’Associació Jazz Maresme, la Casa de la Música de Mataró, la Unió de Cooperados de Mataró i l’Espai Culinari del Cafè de Mar.
Aquest acte forma part del 12è Festival ‘A la vora del Jazz‘, organitzat per l’Associació Jazz Maresme.

Xup-xup Sound | Concert d'En Carlus
2025-03-06 21:00 - 23:00
Dijous 6 de març
21 h | Taquilla inversa
Espai Culinari del Cafè de Mar

Edició especial del Xup-Xup Sound, amb l’actuació d’En Carlus, el projecte musical en solitari de Carles Escrig (Arenys de Munt, 1993). Després de més d’una dècada i mitja formant part de diverses bandes com Lád Cúig, Pennycocks, Duralex o Red Roses for Me (homenatge a The Pogues), el músic maresmenc decideix fer un pas endavant i donar vida al seu univers propi amb un so que beu del folk i el rock.
L’actuació al Cafè formarà part de la gira de presentació del seu primer àlbum, ‘La Cova’, un treball que ha estat enregistrat durant els passats mesos de desembre i gener en una masia, en un entorn d’aïllament creatiu que ha permès destil·lar la seva essència musical. Aquest pròxim disc inclourà col·laboracions especials amb artistes de renom com El Pony Pisador, Les Testarudes, Fetus, Ana Rossi o Ros, aportant una riquesa de matisos i influències que enriqueixen el seu so.
En Carlus defensa la cançó com una forma pura d’expressió personal, en contraposició a la tendència actual cap a la digitalització i despersonalització de la música. Amb lletres que reflecteixen un univers interior profund i melodies arrelades en la tradició, el seu directe promet ser carismàtic i proper, connectant amb el públic des de l‘autenticitat.

Festa irlandesa al Cafè de Mar
2025-03-15 21:00 - 23:00
Dissabte 15 de març
21 h | Taquilla inversa
Espai Culinari del Cafè de Mar
Concert de ‘Patrick McKenzie Brigade’
Membres de Lád Cúig interpretant cançons de taverna i lluita irlandeses
Amb el suport tècnic de la Casa de la Música de Mataró.
Aquella nit, per sopar, podreu demanar l’entrepà ‘Birrot’ (cap de llom en salsa de cervesa negra).

Reserves: 622 735 284 (WhatsApp o Telegram)

A mitjan mes de març, arreu del món se celebren festes d’arrel irlandesa amb motiu de la Diada de Sant Patrici (en anglès, Saint Patrick’s Day o en gaèlic irlandès, Lá Fhéile Pádraig), és la festa patronal d’Irlanda, en honor del seu sant patró, Patrici d’Irlanda, que s’escau el 17 de març. Nosaltres fugim del significat religiós de l’esdeveniment i volem aprofitar la data per fer una mica de festa al Cafè.
Enguany, tornarem a gaudir del concert d’una formació ben especial, la Patrick McKenzie Brigade, una brigada politicomusical composta per membres del grup maresmenc Lád Cúig, que amb la seva destresa convertiran el Cafè en una taverna irlandesa, amb les cançons rebels i folklòriques típiques de l’illa, com als diversos episodis històrics de lluita que al llarg de la història ha protagonitzat el proletariat irlandès contra l’opressió imperialista britànica.

Tròpic Jam | març 2025
2025-03-19 21:00 - 23:00
Dimecres 19 de març
Obertura de portes: 20 h / Inici de la jam: 21 h
Entrada amb consumició: 5 euros *(gratuït si es participa en la jam)
Espai Culinari del Cafè de Mar
A l’Espai Culinari del Cafè de Mar acollim les Tròpic Jam, organitzades per la Casa de la Música de Mataró i la mateixa Tròpic Jam. Són sessions de música moderna, amb la intenció de ser un espai de trobada que uneixi a músics de tot el Maresme i fomenti la creació musical.
En cada edició, es convida a un/a músic, que juntament amb la banda base, s’encarregaran d’obrir la jam. Tot seguit, la jam estarà oberta a qualsevol músic que hi vulgui participar. Tots els estils són benvinguts, des del pop fins al reggae, passant pel rock, l’electrònica, hip-hop, soul…
L’entrada pel públic costa 5 euros (amb consumició) i estaran disponibles a taquilla el mateix dia de l’esdeveniment. L’entrada pels músics és gratuïta si participen en la jam, apuntant-se a la llista que trobaran a l’entrada del Cafè el mateix dia.

Poètiques de combat presenta Eli Sanz
2025-03-27 21:00 - 23:00
Dijous 27 de març
21 h | Preu entrada: 8 euros
Espai Culinari del Cafè de Mar
Eli Sanz arribarà al Cafè amb el seu espectacle ‘Travessia‘, un recull de poemes que transiten per un mapa, una proposta escènica que uneix música i paraula en els encreuaments urbans de la Vila de Gràcia.
Travessar una trama urbana com qui travessa la vida. Divagar entre les seves places a la recerca de la identitat pròpia. Abandonar-se als records, a la història, a bons i a mals presagis. Ballar per un llenç corcat, un espai interior que desborda música incerta.

Poètiques de combat és un cicle de poesia escènica on es presentaran espectacles que combinen la paraula recitada amb el teatre, la música en directe, la dansa i tota mena d’arts escèniques. Alhora que se cercarà una programació que fomenti el pensament crític i doni eines per a la transformació social. Una iniciativa de Perifèric Poetry Mataró, organitzada per Danilo Facelli.

Xup-xup Sound | Concert de Minerva Soriano i 52 Street Band
2025-04-03 21:00 - 23:00
Dijous 3 d’abril
21 h | Taquilla inversa
Espai Culinari del Cafè de Mar

Minerva Soriano
Minerva Soriano a la veu amb l’acompanyament a la guitarra acústica d’en Carles Soriano. Interpretarem versions de diferents estils.

View this post on Instagram

A post shared by Minerva Soriano (@mine.sorianoo)

52 Street Band
Quintet maresmenc de jazz que es presentaran al Xup-Xup Soud movent-se entre el jazz, el funk i el ‘latin‘, tots els integristes de la banda improvisen amb la seva destresa i tenen el seu moment de protagonisme.

View this post on Instagram

A post shared by Brokker_sax_events (@52streetband)

Xup-xup Sound és un cicle que neix de la unió de la Casa de la Música de Mataró amb l’Espai Culinari del Cafè de Mar. Té com a objectiu posar en relleu el talent emergent de la música maresmenca i facilitar l’accés a nous espais per poder tocar als grups emergents i amateurs de la comarca. Aquests concerts es realitzaran un dijous al mes i comptarà amb dos artistes o grups cada nit. Tots els estils són benvinguts, des de la música indie fins al pop, rock, hip-hop i molts altres.

Jazz Jam amb Marc Martin
2025-04-10 21:00 - 23:00
Dijous 10 d’abril
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

El convidat per aquesta Jazz Jam és el jove pianista barceloní Marc Martin i Torrent. La seva relació amb el Jazz va començar sent el pianista de la ‘Sant Andreu Jazz Band‘. S’inspira en una llarga llista de músics com Oscar Peterson, Keith Jarrett, Count Basie, Bill Evans… entre d’altres.
Llicenciat en ‘Superior de Jazz i Música moderna’ al Taller de Músics de Barcelona, segueix els seus estudis musicals a la ciutat de Nova York (Estats Units). Ha participat en l’elaboració de més 20 discos, sent membre de formacions com ara ‘The K Quintet’, ‘David Duffy Quartet’, ‘Barcelona Jazz Orquestra’, ‘Sunset Rythm Kings’, ‘Casares Family Quintet’, ‘Ksenia Parkhatskaya Group’, ‘Joan Chamorro Groups, Marc Martin Trio’…

Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem. Aquestes Jazz Jam són organitzades per l’Associació Jazz Maresme, la Casa de la Música de Mataró, la Unió de Cooperados de Mataró i l’Espai Culinari del Cafè de Mar.

Presentació del llibre: 'Eco Feixisme: Una introducció' de Carlos Taibo
2025-05-07 19:00 - 21:00
Dimecres 7 de maig/ 19 h
Espai Culinari del Cafè de Mar
L’ecofeixisme és una aposta en virtut de la qual alguns dels estaments dirigents del globus –conscients dels efectes del canvi climàtic, de l’esgotament de les matèries primeres energètiques i de l’assentament d’una infinitat de crisis paral·leles– s’haurien posat mans a la tasca de preservar per a una minoria selecta recursos visiblement escassos; i a la de marginar, en la versió més suau, i exterminar, en la més dura, allò que s’entén que serien poblacions sobrants en un planeta que hauria trencat visiblement els seus límits.

Des d’aquesta perspectiva, l’ecofeixisme no seria un projecte negacionista vinculat amb circuits marginals de l’extrema dreta, sinó que sorgiria, més aviat, en el si dels principals poders polítics i econòmics. Encara que tindria com a nucli principal a les elits occidentals, se n’hi podrien sumar d’altres ubicades en espais geogràfics diversos. L’ecofeixisme enfonsaria les seves arrels, en moltes de les manifestacions del colonialisme i l’imperialisme de sempre. En més d’un sentit, l’ecofeixisme seria, finalment, una forma de col·lapse.

Aquesta activitat s’emmarca dins del ‘Cicle Emergència climàtica‘, que combina presentacions de llibres i sessions de cinema al Cafè de Mar i que organitza l’Arxiu / Biblioteca de la Unió de Cooperadors de Mataró.

Xup-xup Sound | Concert d'Ària Lua i The Good Shepherd
2025-05-08 21:00 - 23:00
Dijous 8 de maig
21 h | Taquilla inversa
Espai Culinari del Cafè de Mar
Ària Lua
Artista que inicia una nova etapa en solitari després d’una trajectòria rica i variada amb diversos grups musicals. Aquesta transició cap a una carrera com a cantautora li permet explorar la seva veu pròpia, tant des del punt de vista creatiu com emocional, amb composicions originals que aborden temes d’impacte social, com l’assetjament escolar, els trastorns alimentaris o l’autoestima. Aquesta aventura personal marca un moment clau en la seva carrera, en què busca consolidar el seu estil únic i el seu missatge artístic.
Per a la presentació del seu primer disc, titulat “Reconec”, Ària Lua comptarà amb una formació de luxe que fusiona diverses disciplines per crear una experiència musical vibrant i plena de matisos. L’acompanyarà Noèlia Sánchez, percussionista amb una gran sensibilitat i energia escènica, que aportarà ritme, dinamisme i força a cada tema. Ària Lua, a la veu, l’ukulele i la percussió, serà l’eix central d’aquest espectacle íntim i sincer. Juntes, ofereixen una proposta sonora, fresca i autèntica, que busca connectar amb el públic de manera profunda i significativa.

View this post on Instagram

A post shared by Ària Lua (@arialua.music)

The Good Shepherd
Cantautor que fusiona el so del country amb l’indie, creant cançons profundes i personals i versionant algunes cançons al seu estil. Les seves lletres tracten temes com l’amor, la pèrdua i la recerca de sentit, amb una veu càlida i una guitarra melòdica que convida a la introspecció.
Viu a Sant Iscle de Vallalta, on la tranquil·litat del seu entorn s’infiltra en la seva música, però les seves cançons parlen d’allò més autèntic: les emocions humanes, la vulnerabilitat i les petites belleses del dia a dia. Canta en català i en anglès, compartint la seva visió honesta i profunda del món.
﻿

Xup-xup Sound és un cicle que neix de la unió de la Casa de la Música de Mataró amb l’Espai Culinari del Cafè de Mar. Té com a objectiu posar en relleu el talent emergent de la música maresmenca i facilitar l’accés a nous espais per poder tocar als grups emergents i amateurs de la comarca. Aquests concerts es realitzaran un dijous al mes i comptarà amb dos artistes o grups cada nit. Tots els estils són benvinguts, des de la música indie fins al pop, rock, hip-hop i molts altres.

Tròpic Jam | maig 2025
2025-05-21 21:00 - 23:00
Dimecres 21 de maig
Obertura de portes: 20 h / Inici de la jam: 21 h
Entrada amb consumició: 5 euros *(gratuït si es participa en la jam)
Espai Culinari del Cafè de Mar
A l’Espai Culinari del Cafè de Mar acollim les Tròpic Jam, organitzades per la Casa de la Música de Mataró i la mateixa Tròpic Jam. Són sessions de música moderna, amb la intenció de ser un espai de trobada que uneixi a músics de tot el Maresme i fomenti la creació musical.
En cada edició, es convida a un/a músic, que juntament amb la banda base, s’encarregaran d’obrir la jam. Tot seguit, la jam estarà oberta a qualsevol músic que hi vulgui participar. Tots els estils són benvinguts, des del pop fins al reggae, passant pel rock, l’electrònica, hip-hop, soul…
L’entrada pel públic costa 5 euros (amb consumició) i estaran disponibles a taquilla el mateix dia de l’esdeveniment. L’entrada pels músics és gratuïta si participen en la jam, apuntant-se a la llista que trobaran a l’entrada del Cafè el mateix dia.

Perifèric Poetry presenta Myriam Soteras + micro obert
2025-05-22 20:00 - 22:00
Dijous 22 de maig
20 h Micro obert / 21 h Actuació convidada
Taquilla inversa
Espai Culinari del Cafè de Mar
Myriam Soteras va néixer predestinada en una ciutat amb aeroport. Va viatjar per primera vegada amb avió el 16 de maig de 1985. Va embarcar en un Boeing 747 destí a Mèxic Districte Federal. Tenia vuit anys. En el seu diari, va escriure: ‘Quan vas en l’avió s’atura el temps dins de les orelles. Fa mal una mica perquè estreny i es triga molta estona a arribar, però quan arribes, encara que hagi vist fer-se de dia, encara és la mateixa nit’.
Espera Instrumental és el segon llibre de poemes de Myriam Soteras. Ha rebut el ‘Premi de Poesia Dionisia García’ i el títol li ve del nom de la maniobra que fan els avions abans d’aterrar, una volta el·líptica al cel, un viatge endavant i enrere, una espera en la qual estem quietes però, també, en moviment. La sensació de viure sempre en un ‘abans que’, en un ‘mentre no s’hi arriba’, ens porta a una idea del temps en suspensió, però inaturable, inútil però valuós.

El Perifèric Poetry continua present a la progamació del Cafè, recordem que des de l’any passat, hi ha hagut un petit canvi d’ordre de factors, el micro obert serà a les 20 h i l’actuació de l’artista convidat/da serà a les 21 h. Com sempre, i com no podria ser d’una altra manera, Danilo Facelli és el coordinador, agitador, presentador i estimulador.

Jazz Jam amb Vicent Pérez
2025-05-29 21:00 - 23:00
Dijous 29 de maig
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Tanquem la temporada de les Jazz Jam al Cafè de Mar amb Vicent Pérez, trombonista i docent del Taller de Músics, amb una trajectòria que l’ha portat a compartir escenari amb noms com Perico Sambeat, David Pastor, Joan Díaz, Voro Garcia, Vicent Macián, Tom Warburton, Albert Palau, Gabriel Amargant, David Mengual, Guim Garcia, Llibert Fortuny…

Ha tocat en diversos clubs i festivals de Jazz com ara el Jimmy Glass (València, l’Horta), Jamboree (Barcelona, el Barcelonès), El Refugi (Alacant, l’Alacantí), Kiste JazzKlub (Stuttgart, Alemanya), Festival de Jazz de San Javier, Clasijazz (Almeria, Andalusia)…
﻿
Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem. Aquestes Jazz Jam són organitzades per l’Associació Jazz Maresme, la Casa de la Música de Mataró, la Unió de Cooperados de Mataró i l’Espai Culinari del Cafè de Mar.

Presentació del documental: 'El Guernica Rifeño'
2025-06-04 19:00 - 21:00
Dimecres 4 de juny / 19 h
Espai Culinari del Cafè de Mar
Projecció del documental i col·loqui amb la directora, Victoria Arencibia.
Conduirà l’acte, Asmaa Aouattah.

La guerra del Rif es va desenvolupar entre els anys 1919 i 1927 en diverses províncies del nord del Marroc, entre les cabiles rifenyes, sota el lideratge d’Abdelkrim El Khattabi, i l’exèrcit colonial espanyol. Va ser una guerra brutalment dura i llarga, en la qual es va utilitzar el bombardeig aeri de forma indiscriminada per primera vegada a la història de la humanitat, per part de l’exèrcit d’ocupació espanyol. Malgrat aquests fets, i que va ocupar l’opinió pública dels anys vint del segle passat a l’estat espanyol, aquesta guerra ha estat sempre molt poc coneguda a la península Ibèrica. L’arma química que van utilitzar, principalment, els militars espanyols, és coneguda com el gas mostassa, molt cancerígena.
﻿
Aquesta activitat l’organitza l’Arxiu / Biblioteca de la Unió de Cooperadors de Mataró.

Jazz | New Orleans Horny Gators
2025-06-05 21:00 - 23:00
Dijous 5 de juny
21 h | Preu entrada: 12 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Banda integrada per músics de primer nivell de l’escena jazzística catalana. Fresca i divertida, com la beguda típica de la ciutat estatunidenca de Nova Orleans (Horny Gator) que dona nom a la banda.
El seu repertori és especialment arranjat per aquesta formació, on s’inclouen temes com ‘When You’re smiling’, ‘Bourbon Street Parade’, ‘Down by the Riverside’, ‘When the Saints’, ‘Basin Street Blues’, entre d’altres.

New Orleans Horny Gators són: Ivó Oller (trompeta), Pau Casares (clarinet i saxo), Òscar Font (trombó), Lluís Murillas (guitarra), Pep Rius (contrabaix) i Oriol González (bateria).
Esdeveniment organitzat amb la col·laboració de l’Associació Jazz Maresme.
